અમદાવાદ જિલ્લાના ધોળકામાં ગુરુવારે દલિત પેન્થર દ્વારા રેલી કાઢવામાં આવી હતી. રેલી બાદ પ્રાંત અધિકારીને આવેદનપત્ર આપવા માટે જઈ રહેલી રેલીને પોલીસે વિખેરવાનો પ્રયત્ન કરતા મામલો ઉગ્ર બન્યો હતો અને રોષે ભરાયેલા દલિતોના ટોળાએ પોલીસ પર પથ્થરમાર્યો હતો અને વાહનોમાં તોડફોડ કરી હતી. ટોળાએ ધોળકા સેવા સદનના કાચ પણ ફોડી નાખ્યા હતા. જેને પગલે પોલીસે ટીયરગેસના સેલ છોડીને પ્રદર્શનકારીઓ પર લાઠીચાર્જ કર્યો હતો.